CELEX: 32008D0293
Language: et
Date: 2008-04-04 00:00:00
Title: 2008/293/EÜ: Komisjoni otsus, 4. aprill 2008 , millega muudetakse otsust 2006/784/EÜ Prantsusmaal kasutatavate searümpade liigitusmeetodite kinnitamise kohta (teatavaks tehtud numbri K(2008) 1235 all)

10.4.2008   
            
            
               ET
            
            
               Euroopa Liidu Teataja
            
            
               L 98/16
            
         
      KOMISJONI OTSUS,
   4. aprill 2008,
   millega muudetakse otsust 2006/784/EÜ Prantsusmaal kasutatavate searümpade liigitusmeetodite kinnitamise kohta
   (teatavaks tehtud numbri K(2008) 1235 all)
   (Ainult prantsuskeelne tekst on autentne)
   (2008/293/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
   ning arvestades järgmist:
   
               (1)
            
            
               Komisjoni otsusega 2006/784/EÜ (2) kinnitatakse Prantsusmaal kasutamiseks viis searümpade liigitusmeetodit (Capteur Gras/Maigre – Sydel (CGM), CSB Ultra-Meater, käsitsimeetod (ZP, Zwei-Punkte-Messverfahren), Autofom, UltraFom 300).
            
         
               (2)
            
            
               Prantsusmaa on taotlenud komisjonilt luba kahe uue searümpade liigitusmeetodi kasutamiseks ning on esitanud proovidissekteerimiste tulemused komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (3) artikli 3 lõikega 3 ette nähtud protokolli teises osas.
            
         
               (3)
            
            
               Kõnealuse taotluse läbivaatamisel on selgunud, et asjaomaste liigitusmeetodite tingimused on täidetud.
            
         
               (4)
            
            
               Seetõttu tuleks otsust 2006/784/EÜ vastavalt muuta.
            
         
               (5)
            
            
               Käesoleva otsusega ette nähtud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Otsust 2006/784/EÜ muudetakse järgmiselt.
   
               1.
            
            
               Artikli 1 esimesele lõigule lisatakse järgmised punktid f ja g:
               
                           „f)
                        
                        
                           seade CSB Image-Meater ja sellega seotud hindamismeetodid, mille üksikasjad on esitatud lisa 6. osas.
                        
                     
                           g)
                        
                        
                           seade VCS 2000 ja sellega seotud hindamismeetodid, mille üksikasjad on esitatud lisa 7. osas.”.
                        
                     
         
               2.
            
            
               Lisa muudetakse vastavalt käesoleva otsuse lisale.
            
         Artikkel 2
   Käesolev otsus on adresseeritud Prantsuse Vabariigile.
   
      Brüssel, 4. aprill 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (EÜT L 320, 22.12.1993, lk 5).
   
      (2)  ELT L 318, 17.11.2006, lk 27. Otsust on muudetud otsusega 2007/510/EÜ (ELT L 187, 19.7.2007, lk 47).
   
      (3)  EÜT L 285, 25.10.1985, lk 39. Määrust on viimati muudetud määrusega (EÜ) nr 1197/2006 (ELT L 217, 8.8.2006, lk 6).
   
      LISA
      Otsuse 2006/784/EÜ lisa täiendatakse 6. ja 7. osaga:
      
         „6.   OSA
         CSB Image-Meater
         
                     1.
                  
                  
                     Searümpade liigitamiseks kasutatakse seadet nimetusega CSB Image-Meater.
                  
               
                     2.
                  
                  
                     Seade CSB Image-Meater koosneb videokaamerast ja arvutist, mis on varustatud pildianalüüsi kaardiga, ekraaniga, printeriga, juhtmehhanismiga, mõõtemehhanismiga ja liidestega. Seadmega Image-Meater mõõdetakse rümba poolitusjoonel 11 muutujat, mille väärtused keskseade hinnanguliseks tailihasisalduseks muundab.
                  
               
                     3.
                  
                  
                     Rümba tailihasisaldus arvutatakse järgmise valemiga:
                     
                                 Ŷ =
                              
                              
                                 64,40 – 0,129 G – 0,187 MG – 0,068 VaG + 0,003 VbG – 0,368 EG + 0,036 V + 0,032 MV – 0,024 VaV + 0,034 VbV – 0,024 VcV + 0,022 VdV
                              
                           kus:
                     
                                 Ŷ
                              
                              
                                 =
                              
                              
                                 rümba hinnanguline tailihasisaldus protsentides
                              
                           
                                 G
                              
                              
                                 =
                              
                              
                                 peki paksus ZP meetodil: peki (sh kamar) paksus millimeetrites, mõõdetuna keskset tuharalihast (musculus gluteus medius) katva peki kõige õhemas kohas
                              
                           
                                 MG
                              
                              
                                 =
                              
                              
                                 peki keskmine paksus millimeetrites keskse tuharalihase (musculus gluteus medius) kohal
                              
                           
                                 VaG
                              
                              
                                 =
                              
                              
                                 peki keskmine paksus millimeetrites nimmelüli a kohal
                              
                           
                                 VbG
                              
                              
                                 =
                              
                              
                                 peki keskmine paksus millimeetrites nimmelüli b kohal
                              
                           
                                 EG
                              
                              
                                 =
                              
                              
                                 peki keskmine paksus millimeetrites mõõdetuna nimmelülisid a–d katvas välimises nahaaluses pekikihis
                              
                           
                                 V
                              
                              
                                 =
                              
                              
                                 lihase paksus ZP meetodil: lihase paksus millimeetrites, mõõdetuna lühimat ühendusjoont pidi keskse tuharalihase (musculus glutaeus medius) eesmise (koljupoolse) otsa ja selgrookanali ülemise (selgmise) seina vahel kõige õhemas kohas
                              
                           
                                 MV
                              
                              
                                 =
                              
                              
                                 lihase keskmine paksus millimeetrites nimmelihase ja keskse tuharalihase (musculus gluteus medius) kohal
                              
                           
                                 VaV
                              
                              
                                 =
                              
                              
                                 lihase keskmine paksus millimeetrites nimmelüli a kohal
                              
                           
                                 VbV
                              
                              
                                 =
                              
                              
                                 lihase keskmine paksus millimeetrites nimmelüli b kohal
                              
                           
                                 VcV
                              
                              
                                 =
                              
                              
                                 lihase keskmine paksus millimeetrites nimmelüli c kohal
                              
                           
                                 VdV
                              
                              
                                 =
                              
                              
                                 lihase keskmine paksus millimeetrites nimmelüli d kohal
                              
                           Valem kehtib 45–125 kilogrammi kaaluvate rümpade puhul.
                  
               7.   OSA
         VCS 2000
         
                     1.
                  
                  
                     Searümpade liigitamiseks kasutatakse seadet nimetusega VCS 2000.
                  
               
                     2.
                  
                  
                     Seadme VCS 2000 töö põhineb digitaalsel videopildianalüüsil. Seadme peamised osad on kolm kaamerat, lambid, pildianalüüsiarvuti, arvutiserver ja positsioonimisseadmed. Esimeses peatuspunktis teeb kaamera singi välisküljest pildi. Teises peatuspunktis teevad kaks kaamerat pildid rümba poolitusjoonest. Piltide alusel määratakse kindlaks 40 muutujat. Need muutujad on peamiselt paksused, laiused, pikkused ja piirkonnad. Keskseade muundab mõõdetud väärtused hinnanguliseks tailihasisalduseks.
                  
               
                     3.
                  
                  
                     Rümpade tailihasisaldus arvutatakse 40 muutuja alusel järgmise valemiga:
                     
                                 Ŷ =
                              
                              
                                 122,458 + 0,05805 * X1 + 0,01449 * X2 – 0,02996 * X3 – 0,001585 * X4 – 39,297 * X5 – 47,553 * X6 + 38,877 * X7 – 0,1013 * X8 + 0,00004308 * X9 – 817,242 * X10 + 10,135 * X11 + 15,277 * X12 – 25,777 * X13 – 90,738 * X14 + 0,0005792 * X15 + 2,743 * X16 – 0,06866 * X17 + 3,511 * X18 – 0,1681 * X19 – 0,007867 * X20 – 0,1082 * X21 – 0,01290 * X22 + 0,02957 * X23 + 0,03856 * X24 – 0,003353 * X25 – 0,03378 * X26 – 0,01661 * X27 + 2,368 * X28 – 0,3133 * X29 – 0,01386 * X30 – 0,02100 * X31 – 0,01908 * X32 – 0,02442 * X33 + 0,06009 * X34 – 0,007792 * X35 – 2,598 * X36 – 7,632 * X37 – 0,004848 * X38 – 0,9099 * X39 – 20,514 * X40
                              
                           kus:
                     Ŷ = rümba hinnanguline tailihasisaldus protsentides
                     X1, X2 … X40 on seadmega VCS 2000 mõõdetud muutujad.
                     Mõõtepunktide ja vastava statistilise meetodi kirjeldused on esitatud määruse (EMÜ) nr 2967/85 artikli 3 lõike 3 kohaselt komisjonile edastatud Prantsusmaa protokolli II osas.
                     Valem kehtib 45–125 kilogrammi kaaluvate rümpade puhul.”